Di Philadelphia, wis 25 si Fuṛaṛ 2016
Azul fellak a gma Buɛziz, azul ɣef imeɣnasen/timeɣnasin n MAK akken llan
Ɣef yisem-iw, d yisem n iɛeggalen n TIWIZI-USA, ssarameɣ timilit agi d-heggam i was n 26 di Furar, ad tili d timilit n umeyyez d usqerdec ara d-isbanen abrid neɣ iberdan deg ara neddu nekni s iqbayliyen am yiwen, i tiltin nneɣ d aɣref.
Ayen agi deg d-nelḥa, MAK isban-ed belli ifka leqder i iqbayliyen, i tmurt taqbaylit ak d lḥerma-s. Iqbayliyen akken ma llan ass-a, ilaq ad-ɛeqlen atmaten/tiyesetmatin nsen n MAK, u ad ilin tama-nsen. Ilaq ad ɛeqlen belli abrid n MAK d abrid n teqbaylit, d abrid n tlelli, d abrid ara ɣ-yessufɣen si ddaw usaglu.
Ssarameɣ timilit ad tɛeddi di lehna d talwit, yal tameɣnast/ameɣnas a d-yawi/a d-tawi amur-is ɣer lebni n yimal n teqbaylit. Ɣas yal yiwen s tmuɣli ines, timuɣliyin nneɣ yal ta d timerna ara d-ternu i lebni n wexxam nneɣ, acku iswi d winna, iswi yiwen.
Tiddukla TIWIZI tzemrem a d-tinim belli d tacḍaṭ n MAK di Marikan, tettqabal-ed akken tezmer i lebni n teqbaylit. Ɣef yisem-iw, d yisem n yemdukal/timdukal-iw attan ad awen-neqqar belli ɣas akka ur nelli ara yidwen di teswiɛt agi tameqrant, iqerray d wulawen nneɣ yidwen i llan. Nessaram-awen tazmer d tebɣest ad tqablem abrid i -ɣ-yeggunin.
S tegmat
Afud i temlilit
Tudert i teqbaylit !
Hsen Larbi
Aselway n TIWIZI-USA
SIWEL 251425 FEV 16
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn kab_Latn kab_Latn